**Ministru kabineta rīkojuma projekta “Par apropriācijas pārdali starp Iekšlietu ministrijas budžeta programmām, apakšprogrammām un pasākumiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009. gada 15. decembra instrukcijas Nr.19 ”Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par apropriācijas pārdali starp Iekšlietu ministrijas budžeta programmām, apakšprogrammām un pasākumiem” (turpmāk – rīkojuma projekts) sagatavots, pamatojoties uz likuma “Par valsts budžetu 2020. gadam” 42. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  **I. Finansējuma pārdale budžeta apakšprogrammas 06.01.00** “**Valsts policija” ietvaros.**Budžeta apakšprogrammā 06.01.00 “Valsts policija”finanšu līdzekļi plānotajā apmērā netiks apgūti saistībā ar prioritārā pasākuma “Pasākumu plāna noziedzīgi iegūtu līdzekļu legalizācijas un terorisma finansēšanas novēršanai īstenošana (*Moneyval*)” ieviešanas gaitu.Prioritārajam pasākumam “Pasākumu plāna noziedzīgi iegūtu līdzekļu legalizācijas un terorisma finansēšanas novēršanai īstenošana (*Moneyval*)” 2020. gadā Valsts policijai plānots finansējums 444 591 *euro* apmērā (izdevumu ekonomiskās klasifikācijas kods (turpmāk – EKK) 1000 “Atlīdzība”)*.*Finansējums plānotajā apmērā netiks apgūts, jo faktiskās izmaksas ir mazākas nekā sākotnēji tika plānots, kā arī divas amata vietas ir vakantas. Saskaņā ar Valsts un pašvaldību institūciju amatpersonu un darbinieku atlīdzības likuma 25. panta ceturto daļu  Iekšlietu ministrijas sistēmas iestāžu amatpersona ar speciālo dienesta pakāpi pēc katriem pieciem nepārtrauktas izdienas gadiem Iekšlietu ministrijas sistēmā saņem vienreizēju pabalstu (turpmāk ­– izdienas pabalsts) triju mēnešalgu apmērā atbilstoši pēdējam amatam.Valsts policijas amatpersonām ar speciālo dienesta pakāpi izdienas pabalsta izmaksai 2020. gadam nepieciešamā finansējuma apmērs tika aprēķināts, pamatojoties uz 2019.gadā noteiktajām mēnešalgām. No 2020.gada Iekšlietu sistēmas iestāžu amatpersonām ar speciālo dienesta pakāpi tika palielinātas mēnešalgas, līdz ar to izdienas pabalstu izmaksai plānotais finansējuma apmērs ir nepietiekams, un Valsts policijai papildu nepieciešamas finansējums **65 835 *euro* apmērā** (ņemot vērā, ka daļēji finansējums tika piešķirts ar Finanšu ministrijas 2020.gada 30. oktobra rīkojumu Nr.439). Detalizēts aprēķins atspoguļots 1.tabulā.  1.tabula

|  |  |  |
| --- | --- | --- |
| **1.** | **Plānots 2020.gadā** | Rādītājs |
| 1.1. | amatpersonu skaits | 227 |
| 1.2. | vidējais pabalsta apmērs ar DD VSAOI | 3 058,93 |
| 1.3. | kopā (1.1. x 1.2.): | 694 377 |
| **2**. | **Faktiski nepieciešams 2020.gadā** |  |
| 2.1. | amatpersonu skaits | 205 |
| 2.2. | vidējais pabalsta apmērs ar DD VSAOI | 3 809,57 |
| 2.3. | kopā (2.1. x 2.2.): | 780 962 |
| **3.** | Piešķirts saskaņā ar Finanšu ministrijas 2020.gada 30. oktobra rīkojumu Nr.439 | 20 750 |
| **4.** | **Papildu nepieciešams** (2.3.–1.3.– 3.) | **65 835** |

Lai rastu finansēšanas avotu,ierosināts samazināt finansējumu prioritārajam pasākumam “Pasākumu plāna noziedzīgi iegūtu līdzekļu legalizācijas un terorisma finansēšanas novēršanai īstenošana (Moneyval)” 65 835 *euro* apmērā un palielināt finansējumu 65 835 *euro* apmērā, lai nodrošinātu izdienas pabalsta izmaksu amatpersonām ar speciālo dienesta pakāpi.**II. Finansējuma pārdale no budžeta programmas 10.00.00 “Valsts robežsardzes darbība” budžeta apakšprogrammai 02.03.00 “Vienotās sakaru un informācijas sistēmas uzturēšana un vadība”**Budžeta programmā 10.00.00 “Valsts robežsardzes darbība” paredzētajam 2018. - 2020. gada prioritārajam pasākumam “Latvijas Republikas valsts robežas uzturēšana” finansējums plānotajā apmērā netiks apgūts. 2020. gadā šim pasākumam plānots finansējums 1 701 652 *euro* apmērā. Prognozētais neizlietotā finansējuma apjoms ir 596 755 *euro*. Valsts robežas joslas uzturēšanas izdevumi netiek veikti atbilstoši iepriekš plānotajam. Līdz Ministru kabineta noteikumu projekta “Latvijas Republikas valsts robežas joslas iekārtošanas un uzturēšanas noteikumi” pieņemšanai Valsts robežsardze ir apturējusi valsts robežas uzturēšanas (uzkopšanas) darbus un veic tikai robežzīmju remonta, nomaiņas darbus un izbūvētā žoga uz Latvijas Republikas un Krievijas Federācijas robežas remontu uz noslēgto līgumu pamata.Ņemot vērā Valsts kontroles 2019.gada revīzijas ziņojumā “Vai valsts budžeta līdzekļi Latvijas Republikas robežas joslas infrastruktūras būvniecībai un uzturēšanai ir izlietoti likumīgi, sasniedzot izvirzītos mērķus un rezultātus” iekļautos ieteikumus, kuri saistīti gan ar ārējās normatīvās bāzes sakārtošanu, gan ar iekšējo procesu pārskatīšanu un kuri nav īstenojami īsā laika periodā,  2020.gadā piešķirtais finansējums netiks izlietots pilnā apmērā.Vienlaikus papildu finansējums nepieciešams datortehnikas iegādei un informācijas tehnoloģiju drošības pasākumu veikšanai budžeta apakšprogrammai 02.03.00 “Vienotās sakaru informācijas sistēmas uzturēšana un vadība” 596 755 *euro*, tajā skaitā:1. Portatīvo datoru iegāde nepieciešama, lai nodrošinātu Iekšlietu ministrijas padotības iestāžu nodarbinātajiem iespēju veikt darba pienākumus attālināti. Viens no primārajiem Iekšlietu ministrijas Informācijas centra mērķiem ir nodrošināt pēc iespējas efektīvāku Iekšlietu ministrijas padotības iestāžu funkciju izpildi, nodrošinot nodarbināto mobilitāti. Attālināts darbs, elektroniski ievadīta informācija un elektroniski sagatavoti dokumenti būtiski uzlabo informācijas aprites ātrumu. Aprēķins: 493 datori x 1 047,34 *euro* = 516 339 *euro*. 2. Lai nodrošinātu visas tiesībsargājošās iestādes ar vienotu lietas numuru kriminālprocesā no tā uzsākšanas brīža līdz iztiesāšanai, nepieciešams izstrādāt HTTP-bāzēto RESTFUL lietojumprogrammas saskarnes servisu, ar kura palīdzību būtu iespējams saņemt lietas numuru. Rest serviss ir nepieciešams, lai varētu pieslēgt un izmantot visās informācijas sistēmās, kurās ir kriminālprocesa uzsākšana (piemēram: Iekšlietu ministrijas Informācijas centra informācijas sistēmām IIIS/KRASS, vai ārējām sistēmām (Prois, TIS, utt.)) 207,8 cilvēkdienas x 387,00 *euro* = 80 416 *euro*.Tādejādi nepieciešams pārdalīt finansējumu no budžeta programmas 10.00.00 “Valsts robežsardzes darbība” prioritārā pasākuma “Latvijas Republikas valsts robežas uzturēšana” 596 755 *euro* apmērā budžeta apakšprogrammai 02.03.00 “Vienotās sakaru un informācijas sistēmas uzturēšana un vadība”, lai iegādātos datortehniku un veiktu informācijas tehnoloģiju drošības pasākumus.Likuma “Par valsts budžetu 2020. gadam” 42. pants nosaka, ka finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām, ir tiesības veikt apropriācijas pārdali citiem mērķiem no prioritārajiem pasākumiem 2018.—2020. gadam, prioritārajiem pasākumiem 2019. gadam un prioritārajiem pasākumiem 2020.—2022. gadam piešķirtā finansējuma, ja ir pieņemts Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali.Ņemot vērā minēto, Ministru kabineta rīkojuma projekts paredz:* Atļaut Iekšlietu ministrijai pārdalīt finansējumu 662 590 *euro* apmērā:

1.budžeta apakšprogrammas 06.01.00 “Valsts policija” ietvaros, samazinot finansējumu prioritārajam pasākumam “Pasākumu plāna noziedzīgi iegūtu līdzekļu legalizācijas un terorisma finansēšanas novēršanai īstenošana (*Moneyval*)” 65 835 *euro* apmērā un palielinot finansējumu 65 835 *euro* apmērā, lai nodrošinātu izdienas pabalsta izmaksu amatpersonām ar speciālo dienesta pakāpi;2.no budžeta programmas 10.00.00 “Valsts robežsardzes darbība” prioritārā pasākuma “Latvijas Republikas valsts robežas uzturēšana” 596 755 *euro* apmērā budžeta apakšprogrammai 02.03.00 “Vienotās sakaru un informācijas sistēmas uzturēšana un vadība”, lai iegādātos datortehniku un veiktu informācijas tehnoloģiju drošības pasākumus.* Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam;
* finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
 |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze, Iekšlietu ministrijas Informācijas centrs, Valsts policija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 662 590 | 0 | 0 | 0 | 0 | 0 |
| 2.1. valsts pamatbudžets | 0 | 662 590 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 662 590 | 0 | 0 | 0 | 0 | 0 |
| 3.1. valsts pamatbudžets | 0 | - 662 590 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 662 590 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets |  0 | 0 | 0 | 0 |
| 5.2. speciālais budžets |  0 | 0 | 0 | 0 |
| 5.3. pašvaldību budžets |  0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopā **662 590 *euro*** apmērā, tajā skaitā: 1. Finansējuma pārdale **65 835 *euro*** apmērā Iekšlietu ministrijas budžeta apakšprogrammas 06.01.00 “Valsts policija” ietvaros.Nepieciešams samazināt finansējumu prioritārajam pasākumam “Pasākumu plāna noziedzīgi iegūtu līdzekļu legalizācijas un terorisma finansēšanas novēršanai īstenošana (Moneyval)” 65 835 *euro* apmērā (EKK 1000 “Atlīdzība”) un palielināt finansējumu 65 835 *euro* apmērā, lai nodrošinātu izdienas pabalsta izmaksu amatpersonām ar speciālo dienesta pakāpi (EKK 1000 “Atlīdzība”).Aprēķins: 205 (personu skaits) x 3 809,57 *euro* (vidējais pabalsta apmērs ar darba devēja VSAOI) = 780 962 *euro* - 694 377 *euro* (plānots 2020. gadā) *-* 20 750  *euro (p*iešķirts saskaņā ar Finanšu ministrijas 2020.gada 30. oktobra rīkojumu Nr.439) = 65 835 *euro*.2. Finansējuma pārdale **596 755** ***euro*** apmērā starp Iekšlietu ministrijas budžeta programmu 10.00.00 “Valsts robežsardzes darbība” un budžeta apakšprogrammu 02.03.00 “Vienotās sakaru un informācijas sistēmas uzturēšana un vadība”.Nepieciešams samazināt finansējumu budžeta programmas 10.00.00 “Valsts robežsardzes darbība” prioritārajam pasākumam “Latvijas Republikas valsts robežas uzturēšana” 596 755 *euro* apmērā (EKK 2000 “Preces un pakalpojumi”) un palielināt finansējamu budžeta apakšprogrammai 02.03.00 “Vienotās sakaru un informācijas sistēmas uzturēšana un vadība”, lai iegādātos datortehniku un veiktu informācijas tehnoloģiju drošības pasākumus 596 755 *euro* apmērā, tajā skaitā:493 portatīvie datori x 1047,34 *euro*= 516 339 *euro* EUR (EKK 5238 “Datortehnika, sakaru un cita biroja tehnika”)207,8 cilvēkdienas x 387,00 *euro* = 80 416 *euro* (EKK 5140 “Nemateriālo ieguldījumu izveidošana”).Projektam nav ietekmes uz kopējiem valsts budžeta ieņēmumiem un izdevumiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas netiek plānotas. |
| 8. Cita informācija | Aprēķinos norādītas indikatīvās izmaksas. Izdevumi pa izdevumu EKK un apakšpasākumiem, kā arī iegāžu skaits var tikt precizēti atbilstoši faktiskajai situācijai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Valsts policija, Iekšlietu ministrijas Informācijas centrs, Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

19.11.2020 13:51

1780

I.Potjomkina

67219606, ieva.potjomkina@iem.gov.lv